ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలోని క్రియాశీల కేసుల భారం 138 రోజుల తరువాత 4.03 లక్షలకు తగ్గింది
మొత్తం రికవరీలు 91 లక్షలను అధిగమించాయి
గత వారంలో భారతదేశంలో మిలియన్ జనాభాకు కొత్త కేసులు ప్రపంచంలోనే అతి తక్కువ
భారతదేశం మొత్తం యాక్టివ్ కేసు లోడ్ ఈ రోజు గణనీయంగా 4.03 లక్షలకు  పడిపోయింది. 138 రోజుల తరువాత ఇది అతి తక్కువ. 2020 జూలై 21 న మొత్తం క్రియాశీల కేసులు 4,02,529.
గత తొమ్మిది రోజుల ధోరణిని కొనసాగిస్తూ, గత 24 గంటలలో రోజువారీ కొత్త కేసుల కంటే రోజువారీ రికవరీలను భారతదేశం ఎక్కువగా నమోదు చేసింది. రోజువారీ కేసుల కంటే ఎక్కువగా రోజువారీ రికవరీల ధోరణి భారతదేశం క్రియాశీల కేసుల సంఖ్యను నిరంతర తగ్గేలా చేసింది, ప్రస్తుతం ఇది మొత్తం పాజిటివ్ కేసులలో కేవలం 4.18% మాత్రమే ఉంది.
భారతదేశంలో 36,011 మందికి కోవిడ్ సోకినట్లు గుర్తించగా, అదే కాలంలో 41,970 కొత్త రికవరీలు నమోదు అయ్యాయి. కొత్త రికవరీలు మొత్తం యాక్టివ్ కేసులలో 6,441 నికర క్షీణతకు దారితీశాయి.
భారత్ లో ప్రతి మిలియన్ జనాభాకి కొత్త కేసులు గత వారం రోజుల్లో 186 నమోదయ్యాయి . ఇది ప్రపంచంలోనే అల్పంగా నమోదైన దేశాల్లో ఒకటి.
కొత్త కేసులను మించి కొత్త రికవరీలలో వ్యత్యాసం ఈ రోజు రికవరీ రేటును 94.37 శాతానికి పెంచింది. మొత్తం కోలుకున్న కేసులు 91 లక్షలు  దాటాయి. కోలుకున్న కేసులు, క్రియాశీల కేసుల మధ్య అంతరం నేడు 87 లక్షలకు  చేరుకుంటుంది. కొత్తగా కోలుకున్న కేసులలో 76.6% 10 రాష్ట్రాలు / యుటిలలో కేంద్రీకృతమై ఉన్నట్లు గమనించారు. మహారాష్ట్ర గరిష్టంగా ఒక్క రోజులో కొత్తగా కోలుకున్న 5,834 కేసులను నమోదు చేసింది. కేరళ 5,820 కొత్త రికవరీలతో దగ్గరగా ఉంది. ఢిల్లీ 4,916 కొత్త రికవరీలను నమోదు చేసింది.
కొత్త కేసుల్లో 75.70% 10 రాష్ట్రాలు, కేంద్రపాలిత ప్రాంతాల నుండే నమోదయ్యాయి.
కేరళ రోజువారీ కేసుల్లో అత్యధికంగా 5,848 నమోదయ్యాయి. ఆ తర్వాత మహారాష్ట్ర 4,922, ఢిల్లీ 3,419 కేసులు అత్యధికంగా నమోదైన వాటిలో ఉన్నాయి.
గత 24 గంటల్లో 482 మరణాలు నమోదయ్యాయి. కొత్తగా సంభవించిన మరణాలు 79.05% పది రాష్ట్రాలు / యుటిల నుండే ఉన్నాయి. . మహారాష్ట్రలో గరిష్ట ప్రాణనష్టం జరిగింది . ఢిల్లీలో 77, పశ్చిమ బెంగాల్ లో 49 మరణాలు నమోదయ్యాయి.
ప్రపంచవ్యాప్తంగా పోల్చితే గత వారంలో రోజువారీ నమోదైన మరణాలు భారతదేశంలో మిలియన్ జనాభాకు 3 మరణాలు నమోదై అత్యల్పంగా ఉన్నాయని నిరూపించాయి.
ప్రధాన మంత్రి కార్యాలయం
ఫిలీపీన్స్ అధ్యక్షుడుశ్రీ ఫర్డీనాండ్ మార్కోస్ జూనియర్ కు మరియు ప్రధాన మంత్రి శ్రీనరేంద్ర మోదీ కి మధ్య జరిగిన టెలిఫోన్ సంభాషణ
ఫిలీపీన్స్ అధ్యక్షుడు శ్రీ ఫర్డీనాండ్ మార్కోస్ జూనియర్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
ఫిలీపీన్స్ కు 17వ అధ్యక్షుని గా శ్రీ ఫర్డీనాండ్ మార్కోస్ జూనియర్ ఎన్నికైనందుకు కు ప్రధాన మంత్రి ఆయన కు అభినందనలను తెలియజేశారు.
నేత లు ఇద్దరూ ద్వైపాక్షిక సంబంధం కొనసాగుతున్న వివిధ రంగాల ను సమీక్షించారు. ఇటీవల కొన్నేళ్లు గా ఉభయ దేశాల మధ్య సహకారం శీఘ్ర గతి న వృద్ధి చెందడం పట్ల వారు వారి సంతృప్తి ని వ్యక్తం చేశారు.
భారతదేశం యొక్క యాక్ట్ ఈస్ట్ పాలిసీ లో మరియు ఇండో-పసిఫిక్ విజన్ లో ఫిలిప్పీన్స్ ప్రముఖ పాత్ర ను పోషిస్తోందని ప్రధాన మంత్రి పునరుద్ఘాటిస్తూ, ద్వైపాక్షిక సంబంధాల ను మరింత గా విస్తరింప చేసుకోవాలన్న అభిలాష ను వ్యక్తం చేశారు.
ఫిలీపీన్స్ అభివృద్ధి కోసం అధ్యక్షుడు శ్రీ ఫర్డీనాండ్ మార్కోస్ జూనియర్ కు ఉన్న ప్రణాళికల కు మరియు ప్రాజెక్టుల కు భారతదేశం వైపు నుంచి పూర్తి స్థాయి సమర్థన ఉంటుందని కూడా ప్రధాన మంత్రి ఆయన కు హామీ ని ఇచ్చారు.
భారత పోటీ ప్రోత్సాహక సంఘం
మాక్రిట్చీ వివిధ సంస్థలను కొనుగోలు చేసేందుకు సీసీఐ పచ్చజెండా
- 91 స్ట్రీట్స్ మీడియా టెక్నాలజీస్ ప్రైవేట్ లిమిటెడ్ , అసెంట్ హెల్త్ అండ్ వెల్నెస్ సొల్యూషన్స్ ప్రైవేట్ లిమిటెడ్  మరియు ఏపీఐ హోల్డింగ్స్ ప్రైవేట్ లిమిటెడ్  కొనుగోలు చేయనున్న మాక్రిట్చీ
91 స్ట్రీట్స్ మీడియా టెక్నాలజీస్ ప్రైవేట్ లిమిటెడ్ , అసెంట్ హెల్త్ అండ్ వెల్నెస్ సొల్యూషన్స్ ప్రైవేట్ లిమిటెడ్  మరియు ఏపీఐ హోల్డింగ్స్ ప్రైవేట్ లిమిటెడ్  కొనుగోలుకు మాక్రిట్చీ ఇన్వెస్ట్మెంట్స్  చేసిన కొనుగోలు ప్రతిపాదనకు కాంపిటీషన్ కమిషన్ ఆఫ్ ఇండియా  ఆమోదం తెలిపింది. పోటీ చట్టం 2002 లోని సెక్షన్ 31  ప్రకారం సీసీఐ ఈ రోజు మాక్రిట్చీ కొనుగోలు ప్రతిపాదనకు పచ్చజెండా ఊపింది.
వివిధ కార్యకలాపాల్లో విస్తరించి ఉన్న 91 స్ట్రీట్స్..
ఈ కోనుగోలుకు సంబంధించిన 'ప్రతిపాదిత కాంబినేషన్'లో భాగంగా సంస్థ తప్పనిసరి కన్వర్టిబుల్ డిబెంచర్లు, తప్పనిసరి కన్వర్టిబుల్ ప్రిఫరెన్స్ షేర్లు లేదా / మరియు 91 స్ట్రీట్స్, అసెంట్ మరియు ఏపీఐ సాధారణ వాటాల సముపార్జన చేయాల్సి ఉంటుంది. మాక్రిట్చీ ఇన్వెస్ట్మెంట్స్ పీటీఈ లిమిటెడ్, టెమాసెక్ హోల్డింగ్స్  లిమిటెడ్లోనని పూర్తి పరోక్ష యాజమాన్యం హోల్డింగ్ సంస్థ. 91 స్ట్రీట్స్ భారతదేశంలో స్థాపించబడిన ఒక సంస్థ. ఇది దేశం మొత్తం నేరుగా మరియు దాని అనుబంధ సంస్థల ద్వారా వ్యాపార కార్యకలాపాలను నిర్వహిస్తోంది. 91 స్ట్రీట్స్ ఇంటర్ ఎలియా ఈ-కామర్స్ వేదిక  ను అభివృద్ధి చేయడానికి అవసరమైన సాంకేతిక పరిజ్ఞానం మరియు మేధో సంపత్తిని కలిగి ఉంది. చిల్లర విక్రేతలు / రిటైల్ ఫార్మసీలు చెల్లుబాటు అయ్యే లైసెన్స్లతో మందులు మరియు ఇతర పోషకపు ఔషధాల  అమ్మకంపై కూడా దృష్టి సారించింది. థర్డ్ - పార్టీ ల్యాబ్ల వారు అందించే డయాగ్నొస్టిక్ టెస్ట్ ప్యాకేజీ సౌకర్యాలను కూడా ఈ సంస్థ నిర్వహిస్తోంది. ఈ సంస్థ టెలి-మెడికల్ కన్సల్టేషన్ వేదికను కూడా కలిగి ఉండడంతో పాటు వాటిని అభివృద్ధి చేస్తుంది. దీనికి అదనంగా ఈ 91 స్ట్రీట్ యొక్క అనుబంధ సంస్థలు హోల్సేల్ ) ఔషధ ఉత్పత్తుల అమ్మకం, పంపిణీలో మరియు భారతదేశంలోని ఔషధ చిల్లర వ్యాపారులకు లాజిస్టిక్స్ డెలివరీతో పాటుగా రవాణా సేవలను కూడా అందించడంలో నిమగ్నమై ఉన్నాయి.
ఔషధ అమ్మకాలలో మేటిగా అసెంట్..
అసెంట్ అనేది భారతదేశంలో ప్రారంభించబడిన సంస్థ ఇది దేశ వ్యాప్తంగా నేరుగా మరియు దాని అనుబంధ సంస్థల ద్వారా పనిచేస్తోంది  ఔషధాల హోల్సేల్, బీ 2 బీ అమ్మకాలు, పంపిణీలలో
ఈ సంస్థ నిమగ్నమై ఉంది. ఎఫ్ఎమ్సీజీ, న్యూట్రాస్యూటికల్ ఉత్పత్తులను నగదు మరియు క్యారీ ప్రాతిపదికన మరియు ఆర్డర్ను అందించే అప్లికేషన్ను సొంతం చేసుకుని అభివృద్ధి చేసే వ్యాపారంలో సంస్థ నిమగ్నమై ఉంది. ఇది ఔషధ పరిశ్రమలో బీ 2 బీ అమ్మకాలను సులభతరం చేయడానికి కావలసిన ఆర్డర్ నిర్వహణ వ్యవస్థను కలిగి ఉంది. ఏపీఐ భారతదేశంలో స్థాపించబడిన
ఒక సంస్థ, ఇది ఎలాంటి వ్యాపారంలోనూ నిమగ్నమై లేదు.
ఈ కొనుగోలుకు సంబంధించి సీసీఐ వివరణాత్మక ఆదేశాలు వెలువడాల్సి ఉంది.
ఉక్కు మంత్రిత్వ శాఖ
ఐఇఐ ఇండస్ట్రీ ఎక్సలెన్స్ అవార్డు 2022 ను గెలుచుకున్న ఎన్ఎండిసి
గనితవ్వకాలు చేస సంస్థ ఎన్ఎండిసి ప్రతిష్ఠాత్మకమైన ఐఇఐ  ఇండస్ట్రీ ఎక్సలెన్స్ అవార్డు 2022ను శుక్రవారం, 16 డిసెంబర్ 2022న చెన్నైలో సాధించింది. దాని అత్యుత్తమ పనితీరు, ఉన్నత స్థాయి వ్యాపార నైపుణ్యాన్ని గుర్తిస్తూ 37వ ఇండియన్ ఇంజినీరింగ్ కాంగ్రెస్ దేశంలోనే అతిపెద్ద ముడి ఇనుము ఉత్పత్తిదారు అయిన ఈ సంస్థను సత్కరించింది. తమిళనాడు ప్రభుత్వ ఉన్నత విద్యాశాఖ మంత్రి డాక్టర్ కె. పొన్ముడి చేతుల నుంచి ఎన్ఎండిసి తరుఫున సిజిఎం  శ్రీ ఎన్.ఆర్. కె. ప్రసాద్ అవార్డును అందుకున్నారు.కంపెనీ
వ్యాపార కార్యకలాపాలు, ఆర్థిక పనితీరు, పర్యావరణ పనితీరు, పరిశోధన & అభివృద్ధి, సిఎస్ఆర్, కార్పొరేట్ పాలనా విధానాలను సమీక్షించిన అనంతరం ఇనిస్టిట్యూషన్ ఆఫ్ ఇంజినీర్స్  ఎన్ఎండిసికి ఇండస్ట్రీ ఎక్సలెన్స్ అవార్డును ప్రదానం చేసింది. ఒకవైపు దేశీయ స్థాయిలో అగ్రగామిగా తన నాయకత్వాన్ని నిలుపుకుంటూనే, అంతర్జాతీయ మైనింగ్ కంపెనీగా మారేందుకు పర్యావరణ అనుకూల, ఆర్థిక, సమర్ధవంతమైన విధానంతో అవసరమైన పరివర్తక ప్రాజెక్టులను ఎన్ఎండిసి చేపడుతోంది.
ఈ సందర్భంగా మాట్లాడుతూ, ఎన్ఎండిసి ప్రారంభమైనప్పటి నుండి దేశ వృద్ధికి గణనీయమైన ఆర్ధిక సహకారం అందించాలనే దృక్పధంతో దృఢ నిశ్చయంతో ఉందని ఎన్ఎండిసి సిఎండి శ్రీ సుమిత్ దేవ్ అన్నారు. ప్రతి త్రైమాసికంలోనూ తనను తాను అధిగమించేందుకు కృషి చేయడమే కాక వినూతన్న వాణిజ్య వ్యూహాలను సృష్టించేందుకు కంపెనీ కట్టుబడి ఉందన్నారు. ఈ అవార్డు అత్యంత అర్హమైనది, తమ నిబద్ధత, చిత్తశుద్ధితో పని చేసిన బృందాన్ని అభినందిస్తున్నానని, శ్రీ దేవ్ అన్నారు.
రక్షణ మంత్రిత్వ శాఖ
ప్రభుత్వ అధికారులతో కలిసి కోవిడ్ -19పై పోరాటం చేస్తున్న భారతదేశ సైనిక దళాలు
కోవిడ్ 19 ప్రభావం వున్న దేశాల్లో చిక్కుకొని తీవ్ర ఆందోళనకు గురైన పలువురు భారతీయులను అక్కడనుంచి భారతదేశానికి తరలించడంలో భారతదేశ సైనిక దళాలు కీలక పాత్ర పోషించాయి. ఆ విధంగా దేశంలోకి తీసుకొచ్చిన 1,073 మందిని రక్షణ శాఖ వైద్య కేంద్రాల్లోని క్వారంటైన్లలో వుంచారు. సైనిక దళాలకు చెందిన వైద్య సేవల విభాగం తన వద్ద వున్న అన్ని వనరులను కోవిడ్ 19పై పోరాటానికి వినియోగిస్తోంది.
(మన సైనిక దళాలు మనేసార్, జైసల్మేర్, జోద్పూర్, చెన్నై, హిందాన్, ముంబాయిలలో ఆరు క్వారంటైన్ సౌకర్యాలను ఏర్పాటు చేశాయి. వీటిలోనే ఈ 1,073 మందిని వుంచి వైద్యుల పరిశీలనలో వుంచారు.
వీటికి సంబంధించి మూడు కోవిడ్ 19 పాజిటివ్ కేసులు బైటపడ్డాయి. వీటిలో రెండు హిండాన్లో వుంటే ఒకటి మనేసార్కు సంబంధించినది. వారిని అక్కడనుంచి ఢిల్లీలోని సప్ధర్ జంగ్ ఆసుపత్రికి తరలించి చికిత్స అందిస్తున్నారు.
ఈ క్వారంటైన్లకు తోడుగా కొలకత్తా, విశాఖపట్నం, కొచి, దుండిగల్ , బెంగళూరు, కాన్పూర్, జైసల్మేర్, జొర్హాట్, గోరఖ్ పూర్ లలో కూడా క్వారంటైన్లను సిద్ధం చేశారు. అవసరమైతే వీటిని 48 నుంచి 72 గంటల్లో అందుబాటులోకి తీసుకొస్తారు.
కోవిడ్ 19పై పోరాటంలో భాగంగా భారతదేశ సైనిక దళాల సేవల గురించి వివరించడానికిగాను వైద్య సేవల విభాగ లెప్టినెంట్ జనరల్ అనూప్ బెనర్జీ మీడియాతో మాట్లాడారు. కోవిడ్ 19 చికిత్సను అందించడానికిగాను 29 సర్వీసు ఆసుపత్రులను సిద్ధం చేశామని అన్నారు. అంతే కాదు ఐదు ఆసుపత్రులలో కోవిడ్ 19 పరీక్షలను నిర్వహించవచ్చని వివరించారు. మరో ఆరు ఆసుపత్రులు త్వరలోనే సిద్దమవుతాయని ఆయన అన్నారు.
ఇంతవరకూ ఒకే ఒక సైనికునికి కోవిడ్ 19 పాజిటివ్ అని తేలిందని అతను కూడా ఇరాన్ నుంచి వచ్చిన తన తండ్రి కారణంగా దాని బారిన పడ్డాడని ఇప్పుడు అతను కోలుకున్నాడని లెప్టినెంట్ జనరల్ బెనర్జీ తెలిపారు.
అలాగే సైనిక దళాల విషయంలో తీసుకుంటున్న జాగ్రత్తల గురించి వివరించారు.
ఇరుగు పొరుగు దేశాలైన మాల్దీవులు, నేపాల్ దేశాల్లో కోవిడ్ 19పై సమరానికి సంబంధించి అక్కడ వైద్య కేంద్రాలను ఏర్పాటు చేయడానికిగాను భారతీయ సైనిక దళాల వైద్య సేవల విభాగాలు కృషి చేశాయని తెలిపారు. ఇందుకోసం మాల్దీవులకు 14 మంది సభ్యుల వైద్యాధికారుల బృందం వెళ్లి వచ్చిందని చెప్పారు. అలాగే నేపాల్కు ర్యాపిడ్ రెస్పాన్స్ టీమ్ వెళ్లి అక్కడ వారికి సాయం అందించిందని అన్నారు. అలాగే అవసరమైతే ఇతర దేశాల్లో కూడా సహకారం అందించడానికి సిద్ధంగా వున్నామని అన్నారు.
వైరస్ బారినపడకుండా వైద్య సిబ్బందికి భద్రత కల్పించే పర్సనల్ ప్రొటెక్టివ్ ఎక్విప్ మెంట్  అందుబాటు అనేది ఒక సవాలుగా మారిందని ఆయన తెలిపారు. జాతీయస్థాయిలోనే కాదు ప్రపంచవ్యాప్తంగా వీటి కొరత వుందని అన్నారు. అందుకే వీటిని సమర్థవంతంగా ఉపయోగించుకోవడానికి వీలుగా అడ్వయిజరీ విడుదల చేసినట్టు చెప్పారు. రానున్న రోజుల్లో ఈ కొరతను అధిగమించడానికి చర్యలు తీసుకుంటామని ప్రజలకు సేవలందించడానికి వీలుగా వైద్యపరమైన వనరులను మరిన్ని ఏర్పాటు చేసుకోవాలని ప్రభుత్వంనుంచి ఆదేశాలు వచ్చాయని ఆయన వివరించారు.
అత్యవసర పరిస్థితుల్లో రైలు బోగీల్లో కూడా వైద్య ఆరోగ్య సౌకర్యాలను ఏర్పాటు చేస్తామని సైనిక దళాల వైద్య విభాగం తెలిపింది. అంతే కాదు సామాజిక దూరం, కోర్సుల మరియు శిక్షణ కార్యక్రమాల రద్దు, మాస్కుల వినియోగం, ముందు జాగ్రత్త చర్యలు, మార్గదర్శకాలు మొదలైన వాటికి సంబంధించి పలు అడ్వయిజరీలను విడుదల చేశారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పశు సంవర్థకం, పాడి పరిశ్రమ పథకాల్లోని వివిధ అంశాల సమీక్ష, పునరేకీకరణకు; రూ.54,618 కోట్ల పెట్టుబడుల ఆకర్షణ లక్ష్యంగా ప్రత్యేక , పశు సంతతి అభివృద్ధి ప్యాకేజి అమలుకు కేబినెట్ ఆమోదం
ప్రధానమంత్రి శ్రీ నరేంద్ర మోదీ నాయకత్వంలో సమావేశమైన కేంద్ర కేబినెట్ ఆర్థిక వ్యవహారాల కమిటీ  ప్రత్యేక పశుసంతతి అభివృద్ధికి ప్రత్యేక ప్యాకేజి అమలుకు అనుమతి ఇచ్చింది. ఈ నిర్ణయానికి అనుగుణంగా పశుసంవర్థక శాఖకు చెందిన పలు పథకాల్లోని వివిధ అంశాలను సమీక్షించి పునరేకీకరించి 2021-22 నుంచి 5 సంవత్సరాల పాటు అమలుపరుస్తారు. పశుసంతతి మరింత అభివృద్ధి చెందేందుకు,10 కోట్ల మందికి పైగా రైతులకు పశుసంవర్థకం లాభసాటి అయ్యేందుకు ఈ ప్రత్యేక ప్యాకేజి దోహదపడుతుంది. రాబోయే ఐదేళ్ల కాలంలో ఈ పథకంపై కేంద్రప్రభుత్వం రూ.9800 కోట్లు పెట్టుబడి పెడుతుంది. 5 సంవత్సరాల కాలంలో ఈ రంగంలోకి రూ.54,618 కోట్ల పెట్టుబడుల ఆకర్షణకు ఇది దోహదపడుతుంది.
ఆర్థిక భారం :
ఈ ప్రత్యేక ప్యాకేజి వల్ల 2021-22 నుంచి రాబోయే 5 సంవత్సరాల కాలంలో కేంద్రప్రభుత్వంపై రూ.9800 కోట్ల భారం పడుతుంది. ఈ స్కీమ్ ల అమలుకు రాష్ట్ర ప్రభుత్వాలు, రాష్ట్ర స్థాయి సహకార సంఘాలు, ఆర్థిక సంస్థలు, విదేశీ రుణ సంస్థలు, ఇతర వాటాదారులు అందించే వాటా సహా పశుసంవర్థక రంగంలోకి రాబోయే 5 సంవత్సరాల కాలంలో రూ.54,618 కోట్ల పెట్టుబడులు ఆకర్షించేందుకు ఇది సహాయకారి అవుతుంది.
వివరాలు :
ఈ నిర్ణయం కింద పశుసంవర్థక శాఖ నిర్వహణలోని పథకాలన్నింటినీ మూడు ప్రధాన విభాగాలుగా వర్గీకరిస్తారు. వాటిలో మొదటిది పశుసంవర్థక అభివృద్ధి కార్యక్రమం. ఈ విభాగంలో రాష్ర్టీయ గోకుల్ మిషన్; జాతీయ పాడిపరిశ్రమాభివృద్ధి కార్యక్రమం ; జాతీయ పశుసంతతి అభివృద్ధి మిషన్ ; పశు సంతతి జనాభా సేకరణ, సమగ్ర శాంపిల్ సర్వే  సబ్ స్కీమ్ లుగా ఉంటాయి.
రెండోదైన పశువ్యాధుల నిరోధక కార్యక్రమం పేరును పశు ఆరోగ్య, వ్యాధుల నిరోధక కార్యక్రమం , జాతీయ పశు వ్యాధి నిరోధక కార్యక్రమంగా  మార్చుతారు.
మూడోది మౌలిక వసతుల అభివృద్ధి నిధి. పశుసంవర్థక మౌలిక వసతుల అభివృద్ధి నిధి , పాడి పరిశ్రమ మౌలిక వసతుల అభివృద్ధి నిధి  రెండింటినీ ఇందులో విలీనం చేస్తారు. వీటితో పాటుగా పాడిపరిశ్రమ కార్యకలాపాల్లో భాగస్వాములైన సహకార సంఘాలు, రైతు ఉత్పత్తిదారుల సంఘాల మద్దతుకోసం అమలుపరుస్తున్న మరో స్కీమ్ ను కూడా ఈ మూడో విభాగంలో భాగం చేస్తారు.
ప్రభావం :
దేశీయ పశు సంతతి అభివృద్ధి, సంరక్షణకు, గ్రామీణ పేదల ఆర్థిక స్థితిగతుల మెరుగుదలకు రాష్ర్టీయ గోకుల్ మిషన్ సహాయపడుతుంది. జాతీయ పాడిపరిశ్రమాభివృద్ధి  పథకం కింద దేశంలోని వివిధ ప్రాంతాల్లో 8900 భారీ పాల శీతలీకరణ కేంద్రాలు ఏర్పాటు చేస్తారు. ఇది 8 లక్షల మందికి పైగా పాల ఉత్పత్తిదారులకు ప్రయోజనం కలిగిస్తుంది. అదనంగా 20 ఎల్ఎల్ పిడి పాల సేకరణకు అవకాశం ఏర్పడుతుంది. ఎన్ పిడిడి కింద జపాన్ అంతర్జాతీయ సహకార ఏజెన్సీ  నుంచి ఆర్థిక సహాయం అందుతుంది. తద్వారా 4500 గ్రామాల్లో పాడి పరిశ్రమ పటిష్ఠం కావడంతో పాటు కొత్త మౌలిక వసతుల కల్పన జరుగుతుంది.
(Visitor Counter : 141
ప్రధాన మంత్రి కార్యాలయం
జర్మనీలో జరిగిన జి7 సమ్మిట్లో 'స్ట్రాంగర్ టుగెదర్: అడ్రస్సింగ్ ఫుడ్ సెక్యూరిటీ అండ్ అడ్వాన్సింగ్ జెండర్ ఈక్వాలిటీ' సెషన్లో ప్రధానమంత్రి వ్యాఖ్యలు
ఎక్సలెన్సీస్,
ప్రపంచ ఉద్రిక్తత వాతావరణం మధ్య మనం కలుస్తున్నాము. భారతదేశం ఎల్లప్పుడూ శాంతికి అనుకూలంగా ఉంటుంది. ప్రస్తుత పరిస్థితిలో కూడా, మేము సంభాషణ మరియు దౌత్య మార్గాన్ని నిరంతరం కోరాము. ఈ భౌగోళిక రాజకీయ ఉద్రిక్తత ప్రభావం కేవలం యూరప్కే పరిమితం కాదు. ఇంధనం, ఆహార ధాన్యాల ధరలు పెరగడం అన్ని దేశాలపై ప్రభావం చూపుతోంది. అభివృద్ధి చెందుతున్న దేశాల ఇంధన మరియు భద్రత ముఖ్యంగా ప్రమాదంలో ఉన్నాయి. ఈ సవాలు సమయంలో, భారతదేశం అవసరమైన అనేక దేశాలకు ఆహార ధాన్యాలను సరఫరా చేసింది. మేము గత కొన్ని నెలల్లో ఆఫ్ఘనిస్తాన్కు మానవతా సహాయంగా సుమారు 35,000 టన్నుల గోధుమలను పంపాము. మరియు అక్కడ భారీ భూకంపం తర్వాత కూడా, సహాయ సామాగ్రిని అందించిన మొదటి దేశం భారతదేశం. మా పొరుగున ఉన్న శ్రీలంకకు కూడా ఆహార భద్రత కల్పించేందుకు మేము సహాయం చేస్తున్నాము.
ప్రపంచ ఆహార భద్రత విషయంలో నాకు కొన్ని సూచనలు ఉన్నాయి. ముందుగా, మనం ఎరువుల లభ్యతపై దృష్టి పెట్టాలి మరియు ఎరువుల విలువ గొలుసులను ప్రపంచ స్థాయిలో సున్నితంగా ఉంచాలి. మేము భారతదేశంలో ఎరువుల ఉత్పత్తిని పెంచడానికి ప్రయత్నిస్తున్నాము మరియు ఈ విషయంలో జి7- దేశాల నుండి సహకారం కోరుతున్నాము. రెండవది, జి7 దేశాలతో పోలిస్తే భారతదేశం అపారమైన వ్యవసాయ మానవశక్తిని కలిగి ఉంది. భారతీయ వ్యవసాయ నైపుణ్యాలు జి7లోని కొన్ని దేశాలలో చీజ్ మరియు ఆలివ్ వంటి సాంప్రదాయ వ్యవసాయ ఉత్పత్తులకు కొత్త జీవితాన్ని అందించడంలో సహాయపడింది. జి7 తన సభ్య దేశాలలో భారతీయ వ్యవసాయ ప్రతిభను విస్తృతంగా ఉపయోగించుకోవడానికి నిర్మాణాత్మక వ్యవస్థను రూపొందించగలదా? భారతదేశ రైతుల సాంప్రదాయ ప్రతిభతో జి7 దేశాలకు ఆహార భద్రత కల్పించబడుతుంది.
వచ్చే సంవత్సరం, ప్రపంచం అంతర్జాతీయ మిల్లెట్ సంవత్సరాన్ని జరుపుకుంటుంది. ఈ సందర్భంగా మినుములు వంటి పోషక విలువలున్న ప్రత్యామ్నాయాన్ని ప్రచారం చేసేందుకు ప్రచారం నిర్వహించాలి. ప్రపంచంలో ఆహార భద్రతను నిర్ధారించడానికి మిల్లెట్లు విలువైన సహకారం అందించగలవు. చివరగా, భారతదేశంలో జరుగుతున్న 'సహజ వ్యవసాయం' విప్లవం వైపు మీ అందరి దృష్టిని ఆకర్షించాలనుకుంటున్నాను. మీ నిపుణులు ఈ ప్రయోగాన్ని అధ్యయనం చేయవచ్చు. మేము మీ అందరితో ఈ విషయంపై నాన్-పేపర్ని పంచుకున్నాము.
ఎక్సలెన్సీస్,
లింగ సమానత్వానికి సంబంధించిన చోట, నేడు, భారతదేశం యొక్క విధానం 'మహిళల అభివృద్ధి' నుండి 'మహిళల నేతృత్వంలోని అభివృద్ధి'కి వెళుతోంది. మహమ్మారి సమయంలో 6 మిలియన్లకు పైగా భారతీయ మహిళా ఫ్రంట్లైన్ కార్మికులు మన పౌరులను సురక్షితంగా ఉంచారు. మన మహిళా శాస్త్రవేత్తలు భారతదేశంలో వ్యాక్సిన్లు మరియు టెస్ట్ కిట్లను అభివృద్ధి చేయడంలో పెద్ద సహకారం అందించారు. భారతదేశంలో ఒక మిలియన్ కంటే ఎక్కువ మహిళా వాలంటీర్లు గ్రామీణ ఆరోగ్యాన్ని అందించడంలో చురుకుగా ఉన్నారు, వారిని మేము 'ఆశా కార్యకర్తలు' అని పిలుస్తాము. గత నెలలో, ప్రపంచ ఆరోగ్య సంస్థ ఈ భారతీయ ఆశా వర్కర్లను '2022 గ్లోబల్ లీడర్స్ అవార్డు'తో సత్కరించింది.
భారతదేశంలో స్థానిక ప్రభుత్వం నుండి జాతీయ ప్రభుత్వం వరకు ఎన్నికైన నాయకులందరినీ లెక్కించినట్లయితే, వారిలో సగానికి పైగా మహిళలు మరియు మొత్తం సంఖ్య లక్షల్లో ఉంటుంది. భారతీయ మహిళలు నేడు నిజమైన నిర్ణయాధికారంలో పూర్తిగా పాల్గొంటున్నారని ఇది చూపిస్తుంది. వచ్చే ఏడాది జీ20కి భారత్ అధ్యక్షత వహించనుంది. మేము జి20 ప్లాట్ఫారమ్ క్రింద కోవిడ్ తర్వాత పునరుద్ధరణతో సహా ఇతర సమస్యలపై జి7-దేశాలతో సన్నిహిత సంభాషణను కొనసాగిస్తాము.
ధన్యవాదాలు.
గ్రామీణాభివృద్ధి మంత్రిత్వ శాఖ
మిషన్ అంత్యోదయ సర్వే లక్ష్యాలు
కేంద్రప్రభుత్వం అమలు చేస్తున్న వివిధ కార్యక్రమాల కింద గ్రామీణ ప్రాంతాలను అభివృద్ధి చేయడానికి 27 మంత్రిత్వశాఖలు/ విభాగాలు అందజేస్తున్న వనరులను సంపూర్ణంగా నిర్వహించడానికిగాను మిషన్ అంత్యోదయ సర్వేను రూపొందించారు. ఇది వివిధ అంశాలతో కూడిన బాధ్యతాయుతమైన విధివిధానాల వ్యవస్థ. ఇది గ్రామ పంచాయితీల అభివృద్ధి ప్రణాళికలను తయారు చేయడానికి చక్కగా ఉపయోగపడుతోంది. దేశంలోని 2 లక్షలా 69 వేల 253 గ్రామపంచాయతీలకు సంబంధించి ఏర్పడే అంతరాలను విశ్లేషించడానికి దీన్ని ఉపయోగిస్తారు. దేశంలోని ఆరున్నర లక్షల గ్రామాలకు సంబంధించిన మౌలిక సదుపాయాలు, సేవల సమాచార సేకరణ, సర్వే చేయడమనేది అంత్యోదయ పథకం ప్రాధమిక లక్ష్యం. మిషన్ అంత్యోదయ సర్వే అనేది అంతరాల విశ్లేషణ చేయడానికిగాను ద్వితీయ స్థాయి సమాచారాన్ని అందిస్తుంది. గ్రామ పంచాయతీ, బ్లాక్, జిల్లా స్థాయిల్లో అభివృద్ధి ప్రణాళికలను తయారు చేయడానికిగాను ఈ సమాచారం కీలకమైన ఇన్ పుట్ గా ఉపయోగపడుతుంది.
ఇది కన్వర్జెన్స్ ఫ్రేమ్ వర్క్ కావడంతో మిషన్ అంత్యోదయ సర్వేకు నిధుల కేటాయింపు జరగలేదు. మహాత్మాగాంధీ జాతీయ గ్రామీణ ఉపాధి హామీ పథకం కింద ఆయా రాష్ట్రాలు, కేంద్రపాలిత ప్రాంతాలకు అందుబాటులో వున్న నిధులతో ఈ సర్వేను నిర్వహించడం జరుగుతోంది. మిషన్ అంత్యోదయ సర్వే 2022-23 ను ఏప్రిల్ 15, 2023నాటికి పూర్తి చేయాలని సంకల్పించారు. గుర్తించిన అన్ని రకాల ప్రాధమిక అవసరాలను నిర్దిష్ట సమయంలో తీర్చగలిగేలా మిషన్ అంత్యోదయ ప్రో్త్సహిస్తుంది. వ్యక్తులకుగానీ, కుటుంబాలకుగానీ, కమ్యూనిటీ స్థాయిలోగానీ ఏర్పడే ప్రాధమిక అవసరాలను సంతృప్తస్థాయిలో తీర్చడానికిగాను ప్రబుత్వ పథకాల అమలును బలంగా, వేగంగా చేస్తారు. గ్రామ పంచాయతీ అభివృద్ధి పథక ప్రణాళిక భాగస్వామ్య విధానానికి ఇది మద్దతు ఇస్తుంది. తద్వారా సేవల అందుబాటు పెరుగుతుంది. ప్రజా సంఘాల, సంస్థల ఐక్య వేదిక తయారీకి అవకాశం లభిస్తుంది. స్థానిక స్థాయిలో పాలన మెరుగవుతుంది. పశ్చిమ బెంగాల్ రాష్ట్రంతో సహా దేశంలోని అన్ని రాష్ట్రాలకు ఈ సర్వే సమాచారం ఉపయోగపడుతుంది.
ఈ సమాచారం ఈ రోజు రాజ్యసభలో కేంద్ర గ్రామీణాభివృద్ధిశాఖ మంత్రి సాధ్వి నిరంజన జ్యోతి రాతపూర్వకంగా అందజేశారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సామాజిక-ఆర్థికంగా వెనుకబడిన క్రియాశీల సంప్రదాయ మత్స్యకారుల కుటుంబాలకు జీవనోపాధి మరియు పోషకాహారం
- పి.ఎం.ఎం.ఎస్.వై కింద మత్స్య శాఖ 21 రాష్ట్రాలు/ కేంద్రపాలిత ప్రాంతాల ప్రతిపాదనలకు ప్రభుత్వం ఆమోదం
ప్రస్తుత ఆర్థిక సంవత్సరం  అంతకు ముందు రెండు ఆర్థిక సంవత్సరాల్లో  “ప్రధాన్ మంత్రి మత్స్య సంపద యోజన  కింద మత్స్యశాఖ, మత్స్య, పశుసంవర్ధక మరియు పాడిపరిశ్రమ మంత్రిత్వ శాఖ చేపల వేట నిషేధం/ లీన్ కాలంలో మత్స్య వనరుల పరిరక్షణ కోసం సామాజిక-ఆర్థికంగా వెనుకబడిన క్రియాశీల సాంప్రదాయ మత్స్యకారుల కుటుంబాలకు తగిన జీవనోపాధి మరియు పోషకాహార మద్దతుకు సంబంధించిన 21 రాష్ట్రాలు, కేంద్రపాలిత ప్రాంతాల ప్రతిపాదనలకు ఆమోదం తెలిపింది. మొత్తం రూ.798.012 కోట్ల వ్యయంతో కూడిన ఈ ప్రతిపాదనలలో కేంద్రం వాటా రూ.298.24 కోట్లు. కేంద్ర మత్స్య, పశుసంవర్ధక మరియు పాడిపరిశ్రమ శాఖ మంత్రి శ్రీ పర్షోత్తమ్ రూపాలా ఈరోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారం అందించారు.
రక్షణ మంత్రిత్వ శాఖ
విశాఖపట్నంలో బిఎన్ెఎస్ సొముద్ర అవిజాన్పై 1971 యుద్ధవీరులను సత్కరించిన బాంగ్లాదేశ్ హైకమిషనర్
బాంగ్లాదేశ్ జాతిపిత, బంగబంధు షేక్ ముజిబూర్ రెహ్మాన్ జయంతి శతాబ్దోత్సవాలను పురస్కరించుకుని, బాంగ్లాదేశ్ హై కమిషనర్ హిజ్ ఎక్సలెన్సీ మహమ్మద్ ఇమ్రాన్ 10మంది భారతీయ నావికాదళ యుద్ధ వీరులను విశాఖపట్నంలో బిఎన్ఎస్ సొముద్ర అవిజాన్ పై నిర్వహించిన 05 అక్టోబర్, 2021న సత్కరించారు. బాంగ్లాదేశ్ విముక్తి కోసం 1971లో జరిగిన యుద్ధంలో వారి సేవలను గుర్తిస్తూ, ఈ సత్కారం చేశారు. ఈ కార్యక్రమానికి ఫ్లాగ్ ఆఫీసర్ కమాండింగ్ ఈస్టర్న్ ఫ్లీట్, విఎస్ఎం రేర్ అడ్మిరల్ తరుణ్ సోబ్తి ముఖ్య అతిథిగా పాల్గొన్న ఈ కార్యక్రమానికి ఎన్ఎం, విఎస్ఎం సిఎస్ఒ  రేర్ అడ్మిరల్ జ్యోతిన్ రైనా, ఇఎన్సికి చెందిన ఇతర సీనియర్ అధికారులు పాల్గొన్నారు.
ఆర్థిక మంత్రిత్వ శాఖ
రూ. 3,05,296 కోట్లకు రక్షణ బడ్జెట్ పెంపు
2019-20 ఆర్థిక సంవత్సరానికి కేంద్ర ప్రభుత్వం రక్షణ బడ్జెట్ను రూ 3.05,296 కోట్ల రూపాయలకు పెంచింది. 2018-2019 ఆర్థిక సంవత్సరంలో ఇది 2,82,733 కోట్ల రూపాయలు. 2018-2019 సవరించిన అంచనాలలో ఇది 2,85,423 కోట్ల రూపాయలు. 2019-2020 ఆర్థిక సంవత్సరానికి పార్లమెంటుకు మధ్యంతర బడ్జెట్ను ప్రవేశపెడుతూ కేంద్ర ఆర్థిక, కార్పొరేట్ వ్యవహారాలు, రైల్వే, బొగ్గు శాఖ మంత్రి పియూష్ గోయల్, మన రక్షణ బడ్జెట్ తొలిసారిగా 2019-20 సంవత్సరంలో 3 లక్షల కోట్ల రూపాయలు దాటుతున్నదని చెప్పారు. మన సరిహద్దుల రక్షణ, అత్యున్నతస్థాయి సన్నద్ధతను సమకూర్చుకోవడానికి అవసరమైతే మరిన్ని నిధులు కేటాయిస్తామని మంత్రి చెప్పారు.
రక్షణ, జాతీయ భద్రతను బలోపేతం చేయడంపై ప్రస్తావిస్తూ 2019-20 బడ్జెట్, మన సైనికులు అత్యంత కఠిన పరిస్థితులమధ్య సరిహద్దులను కాపాడుతున్నారని, వారే మన ప్రతిష్ఠ, గౌరవం అని ఆయన అన్నారు. వారి గౌరవాన్ని కాపాడేందుకు తగిన చర్యలు తీసుకోవడం జరిగిందని మంత్రి చెప్పారు. నలభై సంవత్సరాలుగా పెండింగ్లో ఉన్న ఒక ర్యాంకు ఒకే పెన్షన్ అంశాన్ని పరిష్కరించడం జరిగిందని చెప్పారు. పూర్వపు ప్రభుత్వం మూడు బడ్జెట్లలో ప్రకటించి చివరికి 2014-15 మధ్యంతర బడ్జెట్లో కేవలం 500 కోట్ల రూపాయలు మాత్రమే కేటాయించిందన్నారు.అయితే ఇందుకు భిన్నంగా తాము ఈ పథకాన్ని దాని వాస్తవ స్ఫూర్తితో అమలు చేసేందుకు ఇప్పటికే రూ 35,000 కోట్ల రూపాయలు పంపిణీ చేసినట్టు మంత్రి చెప్పారు. సైన్యంలోని వారందరికీ ఇచ్చే మిలటరీ సర్వీస్ పే ను, ఎక్కువ రిస్క్ కలిగిన ప్రాంతాలలో డ్యూటీ చేసే నావల్, ఎయిర్ఫోర్స్ సిబ్బందికి ఇచ్చే ప్రత్యేక అలవెన్సును ప్రభుత్వం గణనీయంగా పెంచిందని పీయూష్ గోయల్ చెప్పారు.
(Visitor Counter : 133
గృహ నిర్మాణం మరియు పట్టణ వ్యవహారాల మంత్రిత్వ శాఖ
ప్రధానమంత్రి వీధి వ్యాపారుల స్వావలంబన నిధి  2022 మార్చి తర్వాత 2024 డిసెంబరు వరకూ కొనసాగించేందుకు కేంద్ర మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన కేంద్ర మంత్రిమండలి ఆర్థిక వ్యవహారాల కమిటీ  “ప్రధానమంత్రి వీధి వ్యాపారుల స్వావలంబన నిధి”  కింద రుణాల మంజూరును 2022 మార్చి తర్వాత 2024 డిసెంబరు వరకూ కొనసాగించడంపై ఆమోదం తెలిపింది. ఈ మేరకు మెరుగైనరీతిలో పూచీకత్తులేని సరళ రుణాల మంజూరుకు తగిన మూలనిధికి ప్రాధాన్యం ఇవ్వడంతోపాటు డిజిటల్ లావాదేవీల అనుసరణ, వీధి వ్యాపారులు-వారి కుటుంబాల సమగ్ర సామాజిక-ఆర్థిక అభివృద్ధికి ప్రాధాన్యమిచ్చే నిర్ణయం తీసుకుంది.
ఈ పథకం ద్వారా వీధి వ్యాపారులకు సరళ, పూచీకత్తులేని రుణాలు మంజూరు చేయబడతాయి. దీనికింద మొత్తంమీద రూ.5,000 కోట్లదాకా రుణాలివ్వాలన్నది లక్ష్యం. ఈ నేపథ్యంలో పథకం పొడిగింపునకు నేటి ఆమోదంతో రుణాల మొత్తం రూ.8,100 కోట్లకు పెంచబడింది. తదనుగుణంగా వీధి వ్యాపారులు తమ వ్యాపారం విస్తరించుకుని, స్వావలంబన సాధించేందుకు వీలుగా వారికి నిర్వహణ మూలధనం సమకూర్చబడుతుంది. దీంతోపాటు డిజిటల్ చెల్లింపులపై వ్యాపారులకు నగదు వాపసు సదుపాయం కోసం కూడా నిధుల కేటాయింపు పెంచబడింది.
కేంద్ర మంత్రిమండలి తాజా ఆమోదంతో పట్టణ భారతంలోని దాదాపు 1.2 కోట్లమంది పౌరులకు ప్రయోజనం కలుగుతుందని అంచనా.
పీఎం-స్వానిధి పథకం ఇప్పటికే గణనీయ విజయం సాధించింది. ఈ మేరకు 2022 ఏప్రిల్ 25నాటికి 31.9 లక్షల రుణాలు మంజూరు కాగా, 29.6 లక్షల రుణాల కింద రూ. 2,931 కోట్ల మేర సొమ్ము పంపిణీ చేయబడింది. ఇక 2వ రుణానికి సంబంధించి 2.3 లక్షల రుణాలు మంజూరు కాగా, 1.9 లక్షల రుణాల కింద రూ.385 కోట్లు పంపిణీ చేయబడింది. ఈ పథకం కింద లబ్ధిపొందిన వీధి వ్యాపారులు 13.5 కోట్లకు పైగా డిజిటల్ లావాదేవీలు నిర్వహించటం ద్వారా నగదు వాపసు కింద రూ.10 కోట్లు, వడ్డీ రాయితీ రూపంలో రూ.51 కోట్లు పొందారు.
మహమ్మారి విజృంభణ వల్ల చిన్నవ్యాపారాలపై తీవ్ర ప్రతికూల ప్రభావం పడటంతో 2020 జూన్లో ప్రభుత్వం ఈ పథకాన్ని ప్రవేశపెట్టింది. అయితే, ఆనాటి విపత్కర పరిస్థితులు నేటికీ తొలగిపోని కారణంగా వారిపై వీధి వ్యాపారులపై ఒత్తిడి కొనసాగుతోంది. అందుకే ఈ పథకం పొడిగింపు అవసరమైంది. పథకం అమలును 2024 డిసెంబరు వరకూ పొడిగించడంతో అధికారిక రుణమార్గాల అందుబాటు వ్యవస్థీకృతం అవుతుంది. తదనుగుణంగా వ్యాపారులు తమ వ్యాపార విస్తరణకు ప్రణాళిక రూపొందించుకోగలిగేలా కచ్చితమైన రుణవనరుకు హామీ లభిస్తుంది. అలాగే డిజిటల్ లావాదేవీల అనుసరణకు, రుణాలిచ్చే ఆర్థిక సహాయ సంస్థలకు నిరర్ధక ఆస్తుల నివారణకు వీలు కలుగుతుంది. దీంతోపాటు వీధి వర్తకులు, వారి కుటుంబాల సంపూర్ణ సామాజిక-ఆర్థిక అభ్యున్నతి సాధ్యమవుతుంది.
ప్రధాన మంత్రి కార్యాలయం
జాతీయ ఓటర్ల దినోత్సవం సందర్భంగా ప్రజలకు ప్రధాని శుభాకాంక్షలు
జాతీయ ఓటర్ల దినోత్సవం నేపథ్యంలో ఇవాళ ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“జాతీయ ఓటర్ల దినోత్సవం సందర్భంగా మీకందరికీ శుభాకాంక్షలు. ‘ఓటింగ్ మన కర్తవ్యం-నేను తప్పక ఓటు వేస్తాను’ అన్నది ఈ ఏడాది ఇతివృత్తం. ఆ మేరకు మనమంతా సమష్టిగా ఎన్నికల ప్రక్రియలో భాగస్వాములమై ప్రజాస్వామ్యాన్ని బలోపేతం చేద్దాం. ఈ విషయంలో ఎన్నికల సంఘం కృషని కూడా మనసారా అభినందిస్తున్నాను” అని ప్రధాని పేర్కొన్నారు.
(